नेपाली सेनाका प्यूठ भूपजित राईलाई  ‘डाग ह्यामरस्कजोल्ड पदक'
विश्व शान्तिमा योगदान पुर्‍याए बापत नेपाली सेनाका प्यूठ भूपजित राईलाई संयुक्त राष्ट्र संघ (यूएन) ले मरणोपरान्त ‘डाग ह्यामरस्कजोल्ड पदक’ गरेको छ ।
काठमाडौँ — विश्व शान्तिमा योगदान पुर्‍याए बापत नेपाली सेनाका प्यूठ भूपजित राईलाई संयुक्त राष्ट्र संघ (यूएन) ले मरणोपरान्त ‘डाग ह्यामरस्कजोल्ड पदक’ गरेको छ ।यूएनका महासचिव एन्टोनियो गुटेरेसले मंगलबार न्युर्योकमा आयोजित कार्यक्रममा नेपालका एक जना सैनिक राईसहित ६४ जना विश्व शान्तिमा योगदान गर्ने अन्य मुलुकका सैनिकहरुलाई पनि अवार्डसहित सम्मान गरेका हुन् । प्रजातान्त्रिक गणतन्त्र कंगो (मोनुस्को) मा संयुक्त राष्ट्रको मिसनमा राईलाई उक्त अवार्डले सम्मान गरिएको हो ।हालसम्म विश्वभर २० लाखभन्दा बढी शान्ति सैनिकहरुले निलो हेलमेट लगाएर द्धन्द्धग्रस्त मुलुकमा गएर शान्ति सुरक्षा व्यवस्थापनको काम गरेका छन् । हालसम्म ४ हजारभन्दा बढी शान्ति सैनिकहरुले शान्ति सुरक्षा कायम गर्ने क्रममा ज्यान गुमाएका छन् ।नेपालले विश्वका विभिन्न द्धन्द्धग्रस्त मुलुकमा गएर शान्ति स्थापनाको काम गरेको छ । सन् १९४८ मा इजरायल–अरब युद्धविराम सम्झौताको कार्यान्वयनको पर्यवेक्षण गर्न मध्यपूर्वमा सैन्य पर्यवेक्षकहरू तैनाथ गर्ने ऐतिहासिक निर्णय भयो । जुन संयुक्त राष्ट्र संघको ट्रुस्ट सुपरभिजन संगठन हो ।हालसम्म १२५ देशहरूका २० लाख भन्दा बढी शान्ति सैनिकहरूले विश्वभर ७१ अपरेशनहरूमा सेवा गरिसकेका छन् । अहिले अफ्रिका, एसिया, युरोप र मध्य पूर्वका ११ द्वन्द्व क्षेत्रहरूमा लगभग ७६,००० महिला र पुरुष शान्ति सैनिकहरु सेवारगत छन् ।संयुक्त राष्ट्र संघको मुख्यालयमा औपचारिक कार्यक्रमको क्रममा महासचिव एन्टोनियो गुटेरेसले सन् १९४८ देखि आफ्नो ज्यान गुमाएका सबै संयुक्त राष्ट्र शान्ति सैनिकहरूलाई सम्मान गर्न माल्यार्पण गरे । उनले ट्रस्टीशिप काउन्सिलको चेम्बरमा आयोजित समारोहको अध्यक्षता पनि गर्ने छन् ।जसमा ‘डाग ह्यामरस्कजोल्ड’ पदकहरू प्रदान गर्ने कार्यक्रम रहेको छ । यूएनको झण्डामुनि आफ्नो ज्यान गुमाएका ६४ जना सैनिक, प्रहरी र नागरिक शान्ति सेनालाई मरणोपरान्त पुरस्कृत गरिने छ । जसमा गत वर्ष मृत्यु भएका ६१ जना रहेका छन् ।